wannaphong/clean_thaiwikipedia huggingface dataset:
# ปีนเทะคองติน
สิริสุเกสาเทวี หรือเป็นที่รู้จักในพระราชทินนาม ปีนเทะคองติน  เป็นพระราชธิดาชั้นพระเทวีของพระเจ้ามินดง ประสูติแต่ซะบเวเดาง์มิบะยา และเป็นหนึ่งในสามพระราชธิดาของพระเจ้ามินดงที่ยังทรงพรหมจรรย์

 พระประวัติ 
ปีนเทะคองติน เป็นพระราชบุตรพระองค์ที่สองจากทั้งหมดสี่พระองค์ของพระเจ้ามินดง ที่ประสูติแต่ซะบเวเดาง์มิบะยา ทั้งนี้พระเชษฐภคินี และพระอนุชาพระองค์น้อยดับสูญพระชนม์ไปตั้งแต่ทรงพระเยาว์ เหลือเพียงเจ้าหญิงเมืองมีด พระขนิษฐาพระองค์เดียวที่ยังทรงพระชนม์จนกระทั่งเจริญพระชันษา

ครั้นในพระราชพิธีเมื่อ ค.ศ. 1854 พระเจ้ามินดงได้พระราชทานพระนามว่า สิริสุเกสาวดี และต่อมาได้เฉลิมพระนามขึ้นใหม่ว่า สิริสุเกสาเทวี และโปรดเกล้าฯ พระราชทานให้พระราชธิดาพระองค์นี้กินเมืองโมไลง์ หลังซะบเวเดาง์มิบะยาสิ้นพระชนม์ใน ค.ศ. 1857 พระเจ้ามินดงก็โปรดเกล้าฯ ให้กินเมืองปีน จนเป็นที่รู้จักในราชทินนามว่า ปีนเทะคองติน ซึ่งทั้งเจ้าหญิงเมืองปีนและเจ้าหญิงเมืองมีดทรงได้รับการอุปถัมภ์จากพระนางจักราเทวี พระอัครมเหสีในพระเจ้ามินดง ทรงชุบเลี้ยงเป็นพระราชธิดาบุญธรรม หลังการสิ้นพระชนม์ของซะบเวเดาง์มิบะยา

ปีนเทะคองตินเสกสมรสกับมองมโย่ตู  ซึ่งกินเมืองแมะคะยา มีราชทินนามว่า แมะคะยามี่นต้า  ซึ่งเป็นพระเชษฐาต่างพระชนนี พระราชพิธีถูกจัดขึ้นเมื่อวันที่ 15 พฤศจิกายน ค.ศ. 1863 แต่การเสกสมรสนี้ยังไม่สมบูรณ์ เพราะทั้งสองพระองค์ยังไม่เสพสังวาสกันหลังสิ้นพระราชพิธี เจ้าหญิงมิทรงพอพระทัยนักที่พระภัสดามีบาทบริจาริกาอยู่แล้วถึงหกคน จึงนำไปสู่การหย่าร้างกันในที่สุด

ปีนเทะคองตินสิ้นพระชนม์เมื่อ ค.ศ. 1882
# เบบีควีน
"เบบีควีน"  เป็นเพลงของวงกอริลลาซ ซึ่งเป็นวงดนตรีแนว virtual ของสหราชอาณาจักร เปิดตัวอย่างเป็นทางการเมื่อวันที่ 4 พฤศจิกายน ค.ศ. 2022 เป็นซิงเกิลลำดับที่สามของอัลบั้ม แคร็กเกอร์ไอแลนด์ และเปิดตัวครั้งแรกเมื่อวันที่ 30 กันยายน ค.ศ. 2022 ในฐานะเพลงในวิดีโอเกมฟีฟ่า 23

 เบี้องหลัง 
เพลงนี้เกิดจากแรงบันดาลในของเดมอน อัลบาร์น ซึ่งเคยจัดการแสดงคอนเสิร์ต เบลอร์  เมื่อ ค.ศ. 1997 ที่กรุงเทพมหานคร ในคอนเสิร์ตครั้งนั้นมีพระเจ้าวรวงศ์เธอ พระองค์เจ้าสิริภาจุฑาภรณ์ เจ้านายฝ่ายในจากประเทศไทย ขณะนั้นมีพระชันษา 14 ปี ร่วมทอดพระเนตรการแสดงด้วย ระหว่างที่เขากำลังเล่นเพลง "ซอง 2"  พระองค์เจ้าสิริภาจุฑาภรณ์ทรงลุกยืนบนพระเก้าอี้ซึ่งอยู่ข้างมิกซ์บอร์ด และทรงกระโดดลงไปหาราชองครักษ์  แล้วทรงร่วมเต้นกับผู้ชมคนอื่น ซึ่งอัลบาร์นรู้สึกประทับใจมาก อัลบาร์นให้สัมภาษณ์ใน ลอสแอนเจลิสไทมส์ ว่าบทเพลงนี้เป็นความฝันเกี่ยวกับคอนเสิร์ตครั้งดังกล่าว หลังกลับไปดูคอนเสิร์ตนั้นอีกครั้งในรูปแบบสองมิติ เนื้อเพลงเป็นความฝันของผู้แต่งว่าเจ้าหญิงพระองค์นั้นคงเติบใหญ่เป็นพระราชินีที่ต้องเผชิญกับความท้าทายและกฎระเบียบของสำนักพระราชวัง ซึ่งผู้แต่งได้ใช้เวลาร่วมกันกับเจ้าหญิงเพียงแค่ในฝันของเขาเท่านั้น

ทั้งนี้ในเนื้อเพลงไม่มีการระบุพระนามของเจ้าหญิงไทยพระองค์นั้นโดยตรง แต่คาดว่าคือพระเจ้าวรวงศ์เธอ พระองค์เจ้าสิริภาจุฑาภรณ์ พระธิดาในสมเด็จเจ้าฟ้าฯ กรมพระศรีสวางควัฒน วรขัตติยราชนารี เพราะพระองค์ชื่นชอบศิลปินดังจำนวนมาก และทรงสวมเสื้อยืดของศิลปินแนวเฮฟวีเมทัลอยู่บ่อยครั้ง เช่น มาริลีน แมนสัน อะเว็นจด์เซเวนโฟลด์ เดฟโทนส์ เมกาเดท ซิสเตมออฟอะดาวน์ และมาสโตดอน

 ชาร์ต 
ชาร์ต (2022)อันดับสูงสุด
# เซปักตะกร้อเวิลด์คัพ 2024
การแข่งขันเซปักตะกร้อเวิลด์คัพ 2024  จะเป็นครั้งที่สี่ของการแข่งขันเซปักตะกร้อเวิลด์คัพ ซึ่งจะจัดขึ้นระหว่างวันที่ 18 ถึง 26 พฤษภาคม พ.ศ. 2567 ที่สนามกีฬาติติวังสา กรุงกัวลาลัมเปอร์ ประเทศมาเลเซีย คาดว่าจะมี 21 ประเทศเข้าร่วมการแข่งขัน

 ประเทศที่เข้าร่วมแข่งขัน 
พรีเมียร์ดิวิชัน (PM) กลุ่ม  ประเภทคู่  ประเภทปกติ กลุ่มเอ   กลุ่มบี   กลุ่มซี   กลุ่มดี  ดิวิชัน 1 (D1) กลุ่ม  ประเภทคู่  ประเภทปกติ กลุ่มเอ    กลุ่มบี
# แลนเซอล็อต-เกรล
ปกรณัมแลนเซอล็อต-เกรล (ชื่อสมัยใหม่โดย แฟร์ดีน็อง ล็อต) ปกรณัมวัลเกต (ชื่อสมัยใหม่โดย เอช. ออสการ์ ซอมเมอร์ มาจากภาษาละติน editio vulgata หมายถึง "ฉบับประชาชน") หรือ ปกรณัมแม็ปเทียม (ตามชื่อวอลเตอร์ แม็ป ผู้แต่งเทียม) เป็นปกรณัมชุดเกี่ยวกับพระเจ้าอาร์เทอร์ของฝรั่งเศสสมัยต้นคริสต์ศตวรรษที่ 13 ไม่ทราบชื่อผู้แต่ง ประกอบด้วยร้อยแก้วตอนผจญภัยและความรักของอัศวินที่เดิมแต่งด้วยภาษาฝรั่งเศสเก่า ปกรณัมนี้นำเสนอในรูปแบบบันทึกเหตุการณ์จริง เนื้อหาบอกเล่าตำนานอาร์เทอร์ โดยเน้นเรื่องรักระหว่างอัศวินแลนเซอล็อตกับราชินีกวินิเวียร์ การตามหาจอกศักดิ์สิทธิ์ และชีวิตของเมอร์ลิน ปกรณัมแลนเซอล็อต-เกรลขยายความจาก Little Grail Cycle ของรอแบร์ เดอ โบรง และงานของเครเตียง เดอ ทรัว ซึ่งก่อนหน้านี้ไม่เกี่ยวข้องกัน โดยเพิ่มรายละเอียดและเรื่องราวเสริมจนกลายเป็นเรื่องเดียวกัน ปกรณัมแลนเซอล็อต-เกรลรู้จักในหลายชื่อ รวมถึง Le Livre du Graal (หนังสือแห่งเกรล) โดยฟีลิป วอลเตอร์ (ค.ศ. 2001–2009)

เรื่องราวในปกรณัมเกิดขึ้นในสถานที่หลายแห่ง แต่ส่วนใหญ่เกิดในอาณาจักรโลเกรสของพระเจ้าอาร์เทอร์ ตัวละครอื่น ๆ รวมถึงอัศวินโต๊ะกลมนำโดยแลนเซอล็อต ผู้มีความสัมพันธ์ต้องห้ามกับกวินีเวียร์ ราชินีของพระเจ้าอาร์เทอร์ ปกรณัมยังเล่าถึงการผจญภัยทางจิตวิญญาณของอัศวินโต๊ะกลมในการตามหาจอกศักดิ์สิทธิ์ ภาชนะที่ใช้รองรับพระโลหิตของพระเยซู ซึ่งสุดท้ายกาลาฮัดเป็นผู้ค้นพบThe Quest of The Holy Grail, translated by Matarasso, P.M., Penguin Books, 1969, page 60. นอกจากนี้ยังมีเรื่องราวของเมอร์ลิน และความรุ่งโรจน์และสูญเสียอำนาจของพระเจ้าอาร์เทอร์

ปกรณัมแลนเซอล็อต-เกรลแต่งเสร็จประมาณ ค.ศ. 1230–1235 หลังจากนั้นได้รับการปรับปรุงจนกลายเป็นปกรณัมหลังวัลเกต (ประมาณ ค.ศ. 1230–1240) เรื่องราวและตัวละครในปกรณัมทั้งสองชุดนี้เป็นรากสำคัญของตำนานอาร์เทอร์ฉบับที่แพร่หลายที่สุดในช่วงปลายสมัยกลาง โดยมีการแปลเป็นภาษายุโรปต่าง ๆ หลายภาษา ปกรณัมเหล่านี้ยังส่งอิทธิพลต่อนิยายวีรคติอาร์เทอร์ยุคหลัง จวบจนคริสต์ศตวรรษที่ 15 ทอมัส มาโลรีรวบรวมผลงานเหล่านี้เป็นบทร้อยแก้วชื่อ Le Morte d'Arthur ซึ่งเป็นหนึ่งในต้นแบบตำนานอาร์เทอร์ในปัจจุบัน
# เหรียญการทัพ
เหรียญการทัพ  เป็นเครื่องอิสริยาภรณ์ทางทหารซึ่งมอบให้กับสมาชิกของกองทัพที่ปฏิบัติหน้าที่ในการปฏิบัติการทางทหารหรือปฏิบัติหน้าที่ในยุทธบริเวณทางภูมิศาสตร์ เหรียญกาทัพมีความคล้ายคลึงกับเหรียญประจำการ แต่มีสถานะที่สูงกว่า เนื่องจากรางวัลมักจะเกี่ยวข้องกับการถูกส่งไปประจำการในภูมิภาคต่างประเทศหรือประจำการในเขตสู้รบ

 ประวัติ 
เหรียญการทัพได้รับการประดิษฐ์ขึ้นครั้งแรกเพื่อเชิดชูการประจำการทางทหารในสงคราม ตรงกันข้ามกับเครื่องอิสริยาภรณ์อันทรงเกียรติซึ่งออกให้เพียงเล็กน้อยสำหรับการกระทำที่กล้าหาญ เหรียญการทัพนี้นี้ออกครั้งแรกโดยกองทัพสหราชอาณาจักร โดยได้รับเหรียญรางวัลจากเหตุการณ์กองเรืออาร์มาดา เหรียญวอเตอร์ลูในปี พ.ศ. 2358 ซึ่งเป็นเหรียญแรกที่มอบให้กับผู้ชายทุกคนที่เข้าร่วม และเหรียญประจำการทหารในปี พ.ศ. 2390 เป็นเหรียญการทัพ "สมัยใหม่" เหรียญแรกCharles McDowell, "Military Decoration", World War II in Europe. An Encyclopedia, Routledge, 2015 p. 1047-1048

 เหรียญการทัพแบ่งตามประเทศ 
 เหรียญบำเหน็จกล้าหาญของไทย หมายถึงเหรียญการทัพจำนวนหนึ่ง
 เหรียญเนโท หมายถึงเหรียญการทัพจำนวนหนึ่ง
 เหรียญสหประชาชาติ หมายถึงเหรียญการทัพจำนวนหนึ่ง
# เหรียญประจำการ
เหรียญประจำการ  เป็นรางวัลสำหรับบุคคลที่เข้าร่วมในสงคราม, การทัพ หรือการรบนอกประเทศ หรือผู้ที่ปฏิบัติตามข้อกำหนดการประจำการเฉพาะ เหรียญประจำการบางครั้งก็เป็นเหรียญการทัพ

 ตัวอย่างเหรียญประจำการ 

 ไทย 
สำหรับประเทศไทยจะอยู่ในส่วนของ เหรียญบำเหน็จความชอบในราชการ  เช่น เหรียญราชการชายแดน  คือเหรียญสำหรับทหาร, ตำรวจ และข้าราชการที่ได้รับคำสั่งให้ไปปฏิบัติหน้าที่ประจำการในพื้นที่ชายแดนไม่น้อยกว่า 6 เดือน ยกเว้นเหตุสู้รบพิเศษเพื่อป้องกันราชอาณาจักรตามจุดประสงค์ของทางราชการ และมีความประพฤติอันดี และเหรียญช่วยราชการเขตภายใน  มอบให้กับผู้ที่ได้รับมอบหมายให้ช่วยเหลือราชการ ทหาร และตำรวจในการทำการรบในสงครามอินโดจีน และสงครามมหาเอเชียบูรพา

 สหรัฐ 
เหรียญประจำการสองเหรียญที่ออกโดยกองทัพสหรัฐ ได้แก่ เหรียญประจำการป้องกันอาณาจักร (ซึ่งจะมีการระงับการแจกเมื่อปลายปี 2022) และเหรียญประจำการสงครามต่อต้านการก่อการร้ายทั่วโลก โดยปกติแล้วเหรียญประจำการป้องกันอาณาจักรจะออกให้กับใครก็ตามที่ถูกเรียกให้เข้าประจำการในช่วงเวลาที่กำหนด เหรียญประจำการสงครามต่อต้านการก่อการร้ายทั่วโลกจะมอบให้กับสมาชิกประจำการของกองทัพสหรัฐที่ให้การสนับสนุนปฏิบัติการต่อต้านการก่อการร้ายเป็นเวลา 30 วันติดต่อกันหรือ 60 วันติดต่อกัน เว้นแต่จะมีผู้เสียชีวิตหรือได้รับบาดเจ็บในการปฏิบัติหน้าที่ ขณะที่คำจำกัดความของคำว่า "สนับสนุน" มีการตีความที่กว้างมาก

 อินเดีย 
เหรียญประจำการพิเศษ เป็นเหรียญรับรัฐการทหารของกองทัพอินเดีย เหรียญประจำพิเศษจะมอบให้ภายใต้เงื่อนไขการประจำการที่อยู่ในการปฏิบัติการย่อยหรือการปฏิบัติการในระยะเวลาอันสั้น เข็มที่ได้มาพร้อมกับเหรียญตราจะระบุพื้นที่ปฏิบัติการที่ได้รับ หากการปฏิบัติการต่อไปด้รับการอนุมัติ จะได้รับเฉพาะเข็มที่แสดงถึงปฏิบัติการเฉพาะกิจเท่านั้น โดยบนเข็มจะระบุถึงปฏิบัติการครั้งต่อมาเพื่อประดับบนแพรแถบของเหรียญ
# สวิตช์รัก สลับร่าง
สวิตช์รัก สลับร่าง  เป็นซีรีส์โรแมนติกระทึกขวัญแนวโรแมนติกของเกาหลีใต้ปี 2024 สร้างโดย ชเว ซอน-มี กำกับโดย ชเว ซอน-มี และเขียนบทโดย ชเว ซอน-มี และ จอน ซอน-ยอง กำกับโดย จอง ฮอน-ซู และนำแสดงโดย คิม จี-อึน,พัก โซโลมอน,ยัง ฮเย-จี และคิม โฮ-ยอง เผยแพร่บน U+ Mobile TV ตั้งแต่วันที่ 5 กุมภาพันธ์ ถึง 14 มีนาคม พ.ศ. 2567 นอกจากนี้ยังมีบริการสตรีมมิ่ง บน Lemino ในญี่ปุ่นและ Viki และ Viu ในบางภูมิภาค

 เรื่องย่อ 
บอกเล่าเรื่องราวของคัง นา-อน (คิม จี-อึน) หัวหน้าฝ่ายการตลาดบริษัทยูนิคอร์นมาร์เกตติ้ง เป็นสาวเก่งมุ่งมั่นมีความรับผิดชอบ ประสบความสำเร็จในทุกโปรเจกต์ที่ได้รับมอบหมาย แต่มีศัตรูเยอะเพราะเป็นคนขี้โมโห หงุดหงิดง่าย เครียดอยู่เสมอ วันหนึ่งได้เจอกับ ซอ อึน-โฮ (พัก โซโลมอน) หนุ่มรุ่นน้องในมหาวิทยาลัยที่มาเป็นเด็กฝึกงานในบริษัท เพราะประทับใจการบรรยายเรื่องการตลาดของเธอในอดีต ชีวิตของเธอก็ต้องเปลี่ยนไป เพราะทัศนคติที่แตกต่างกันของทั้งคู่ นาอนพร้อมทำทุกอย่างเพื่อประสบความสำเร็จโดยไม่คำนึงถึงความถูกต้อง แต่อึนโฮอยากทำการตลาดที่ดี มีคุณธรรม โชคชะตาส่งให้ทั้งสองสลับร่างกันเมื่อพวกเขาเผลอจูบกันโดยบังเอิญ 

 นักแสดง 
นักแสดงหลัก
คิม จี-อึน รับบทเป็น คัง นา-ออน
พัก โซโลมอน รับบทเป็น โซ อึน-โฮ
ยัง ฮเย-จี รับบทเป็น โด ยู-มี

 การผลิต 
ผลิตและวางแผนโดย Studio X+U แผนกการผลิตเนื้อหาของ LG Uplus พร้อมด้วย Studio Vplus และ  ในฐานะผู้อำนวยการสร้างร่วม สร้างโดย ชเว ซอน-มีกำกับโดย จอง ฮอน-ซูและร่วมเขียนบทโดย ชเว ซอน-มี และ จอน ซอน-ยอง  
การยืนยันนักแสดง
คิม จี-อึน  และ พัก โซโลมอน ได้รับการยืนยันว่าเป็นนักแสดงหลักของซีรีส์นี้  ต่อมา ยางฮเยจิ และคิมโฮยังถูกเพิ่มเข้าไปในรายการหลัก 
เพลงประกอบ
รายชื่อนักร้อง OST ของเรื่องนี้ประกอบด้วย พัง เย-ดัม, Yoo Sung-eun, Mrch, Yoo Yeon-jung  คอสมิกเกิลส์ , The Bain Choi Bo-hoon และ Bora เชอร์รีบุลเลต ได้รับการเผยแพร่ผ่าน บริษัทผู้ผลิต OST Vlending Co., Ltd. และบัญชีโซเชียลมีเดียของ Studio X+U รวมถึงเสียงร้องที่หลากหลายและศิลปินที่สดใหม่และอินเทรนด์ ดึงดูดความคาดหวังจากแฟนเพลงและละครแม้กระทั่งก่อนออกอากาศซีรีส์ 

 ออกอากาศ 
Studio X+U ได้ยืนยันว่าวันฉายจะเป็นวันที่ 5 กุมภาพันธ์ 2024 และแต่ละตอนจะเผยแพร่ทุกวันจันทร์ถึงพฤหัสบดี นอกจากนี้ยังสามารถสตรีมบนแพลตฟอร์ม OTT เช่น Viki ใน 190 ประเทศ,สตรีมใน Lemino ในประเทศญี่ปุ่น และ Viu ในอีก 16 ประเทศ  

 เพลงประกอบต้นฉบับ 

 ส่วนที่ 1 

 ส่วนที่ 2 

 ส่วนที่ 3 

 ตอนที่ 4 

 ตอนที่ 5 

 ตอนที่ 6
# ยกน้ำหนักชิงแชมป์แพนอเมริกา 2023
การแข่งขันยกน้ำหนักชิงแชมป์แพนอเมริกา 2023 จัดขึ้นที่เมืองบาริโลเช่ ประเทศอาร์เจนตินา ตั้งแต่วันที่ 27 มีนาคมถึง 1 เมษายน ค.ศ. 2023

นักยกน้ำหนักชาวโคลอมเบียไม่ได้ลงแข่งขันในการแข่งขันนี้หลังจากที่โคลอมเบียถอนตัวทั้งทีมเนื่องจากมีข้อพิพาทเรื่องการจ่ายค่าธรรมเนียมทีม

 ตารางเหรียญรางวัล 
จัดอันดับตามเหรียญ อันดับสุงสุด (ผลรวม)

จัดอันดับตามเหรียญรางวัลทั้งหมด: อันดับสูงสุด (ผลรวม) และ เล็ก (สแนชแอนด์คลีนและเจิร์ก)

 อันดับทีม 

 ชาย 
อันดับทีมคะแนน 1   704 2   698 3   589 4   409 5   345 6   317

 หญิง 
อันดับทีมคะแนน 1   702 2   636 3   618 4   589 5   576 6   467
# เครื่องอิสริยาภรณ์ผู้อำนวยการกองกำลังและผู้สังเกตการณ์ข้ามชาติ
เครื่องอิสริยาภรณ์ผู้อำนวยการกองกำลังและผู้สังเกตการณ์ข้ามชาติ  มอบให้แก่ทั้งทหารรักษาสันติภาพและพลเรือนสำหรับการประจำการหรือการดำเนินงานที่โดดเด่นในนามของกองกำลังและผู้สังเกตการณ์ข้ามชาติ ผู้รับรายแรกคือผู้อำนวยการ ลีมอน ฮันท์ หลังจากที่เขาเสียชีวิตไปแล้ว

 เกณฑ์การรับ 
ผู้อำนวยการจะมอบเครื่องอิสริยาภรณ์ดังกล่าวให้กับสมาชิกของมอบรางวัลดังกล่าวแก่สมาชิกทั้งทหารและพลเรือนของกองกำลังและผู้สังเกตการณ์ข้ามชาติ หรือบุคคลอื่นใดที่เห็นว่าเหมาะสม ซึ่งมีความโดดเด่นในการปฏิบัติงานหรือมีผลงานที่ตรงตามวัตถุประสงค์และภารกิจของกองกำลังและผู้สังเกตการณ์ข้ามชาติ ตามเกณฑ์ปกติ จะมีการมอบเครื่องอิสริยาภรณ์ไม่เกิน 3 เหรียญต่อปี ผู้ที่ได้รับการเสนอชื่อและมีคุณสมบัติเหมาะสมมักจะให้การสนับสนุนเป็นพิเศษเกี่ยวกับกองกำลังแล้วแต่กรณี ในด้านใดด้านหนึ่งดังต่อไปนี้:
 การเพิ่มความสำเร็จ ประสิทธิภาพ และความประหยัดในการดำเนินงาน ซึ่งมีส่วนสำคัญในการขับเคลื่อนภารกิจของกองกำลังและผู้สังเกตการณ์ข้ามชาติ
 แสดงให้เห็นถึงความเป็นผู้นำที่ยอดเยี่ยม หรือความสามารถทางวิชาชีพในการบรรลุและเกินเป้าหมายของกองกำลังและผู้สังเกตการณ์ข้ามชาติ
 ความสำเร็จและนวัตกรรมในด้านการดำเนินงานการจัดการหรือการสนับสนุนภายในกองกำลังและผู้สังเกตการณ์ข้ามชาติ
 โดยเฉพาะอย่างยิ่งสำหรับผู้รับที่ไม่ใช่กองกำลังและผู้สังเกตการณ์ข้ามชาติ การให้บริการที่โดดเด่นหรือการสนับสนุนภารกิจเพื่อสันติภาพของกองกำลังและผู้สังเกตการณ์ข้ามชาติ

 เครื่องอิสริยาภรณ์ 
เครื่องอิสริยาภรณ์ประกอบด้วยเหรียญกองกำลังและผู้สังเกตการณ์ข้ามชาติ ที่ถูกสลักไว้ห้อยจากแพรแถบ แพรแถบสีขาวกว้าง 1 3/8 นิ้ว ขอบ 1/16 นิ้ว และแถบกลางเป็นสีส้มของกองกำลัง 3/16 ระหว่างแถบสีเขียว 3/16 นิ้วสองแถบ พร้อมด้วยของจิ๋วประกอบ เข็มกลัด และใบรับรองลงนามโดยผู้อำนวยการ
# โถงคอนเสิร์ต
โถงคอนเสิร์ต  เป็นสถานที่จัดคอนเสิร์ตของกลุ่มดนตรีต่าง ๆ เช่น ดนตรีคลาสสิก เป็นต้น "โถงคอนเสิร์ต" อาจหมายถึงห้องจริงที่ใช้จัดคอนเสิร์ต หรือทั้งอาคารก็ได้ ห้องโถงที่ใช้จัดคอนเสิร์ตอาจมี "เวที" (ที่นักดนตรีแสดงอยู่) และมักเป็น "หอประชุม" ที่มีที่นั่งสำหรับผู้ชมอย่างเพียงพอ

โถงคอนเสิร์ตบางแห่งสร้างขึ้นโดยเฉพาะ นั่นหมายความว่าถูกสร้างขึ้นเพื่อจัดแสดงคอนเสิร์ต ส่วนโถงคอนเสิร์ตอื่น ๆ อาจเป็นอย่างอื่นเมื่อหลายปีก่อน เช่น Corn Exchange (สถานที่ที่ชาวนาเคยขาย ข้าวโพด) และอาคารหลังนี้ได้ถูกเปลี่ยนให้เป็นโถงคอนเสิร์ต โถงคอนเสิร์ตที่สร้างขึ้นโดยเฉพาะเริ่มต้นประมาณต้นคริสต์ศตวรรษที่ 20 ในเวลานั้น นักวิทยาศาสตร์เริ่มเข้าใจถึงความสำคัญของสวนศาสตร์ที่ดี (ในพื้นที่ที่มีคุณภาพของเสียง)

โถงคอนเสิร์ตที่สร้างขึ้นโดยเฉพาะมักจะมีที่นั่งแบบตายตัว (ที่นั่งที่ไม่สามารถเคลื่อนย้ายได้) โถงบางแห่งอาจมีที่นั่งที่สามารถเคลื่อนย้ายได้ ไม่ว่าจะโดยซ้อนเป็นกองเล็ก ๆ หรือที่นั่งเป็นชั้นที่สามารถพับเก็บได้ ทำให้ห้องโถงสามารถนำไปใช้เพื่อสิ่งอื่นได้ เช่น การเต้นรำ
left|thumb| เบอร์ลินฟีลฮาร์โมนี สร้างขึ้นในช่วงคริสต์ทศวรรษ 1980 ในกรุงเบอร์ลิน เพื่อเป็นสถานที่แสดงประจำของวงดุริยางค์เบอร์ลินฟิลฮาร์มอนิก
โถงคอนเสิร์ตมักเป็นห้องโถงขนาดใหญ่: ใหญ่พอสำหรับให้วงออร์เคสตรา อยู่บนเวที ห้องแสดงคอนเสิร์ตขนาดเล็กที่ออกแบบมาสำหรับนักแสดงเพียงไม่กี่คน (เช่นเดียวกับในดนตรีเชมเบอร์) อาจเรียกว่า "ห้องแสดงดนตรี"

คอนเสิร์ตฮอลล์บางแห่งมีชื่อเสียงเป็นพิเศษ เช่น ในลอนดอน สหราชอาณาจักร มี รอยัล เฟสติวัล ฮอลล์ อยู่ริมฝั่งแม่น้ำเทมส์, บาร์บิคันเซนเทอร์ ในเมือง (ใกล้กับอาสนวิหารนักบุญเปาโล) และ รอยัล อัลเบิร์ต ฮอลล์ ในเคนซิงตัน ซึ่งใช้สำหรับกิจกรรมอื่น ๆ เช่นกัน นอกจากนี้ยังมีห้องแสดงดนตรีที่มีชื่อเสียงที่เรียกว่า วิกมอร์ ฮอลล์ ส่วนในนครนิวยอร์ก สหรัฐ มี คาร์เนกี ฮอลล์, กรุงเวียนนา ประเทศออสเตรีย มี Vienna Musikverein พร้อมด้วยห้องโถงที่สวยงามเรียกว่า โกลเด้นฮอลล์ ซึ่งเป็นสถานที่จัดคอนเสิร์ตประจำวันขึ้นปีใหม่อันโด่งดัง ในประเทศเยอรมนี มีเบอร์ลินฟีลฮาร์โมนี ในกรุงเบอร์ลิน และ Gewandhaus ในเมืองไลพ์ซิช และในกรุงอัมสเตอร์ดัม ประเทศเนเธอร์แลนด์ มี Concertgebouw (ซึ่งแปลว่า "โถงคอนเสิร์ต" เช่นกัน)
# อนงค์ (ภาพยนตร์ไทย)
อนงค์  เป็นภาพยนตร์ไทยแนวตลก สยองขวัญเหนือธรรมชาติ โรแมนติก ที่ออกฉายในปี พ.ศ. 2567 เป็นภาพยนตร์เรื่องแรกของค่ายคาร์แมนไลน์สตูดิโอ กำกับโดย คมกฤษ ตรีวิมล นำแสดงโดย เมลดา สุศรี และ สุทธิรักษ์ ทรัพย์วิจิตร ร่วมด้วย ธามไท แพลงศิลป์, เฉลิมพล ทิฆัมพรธีรวงศ์, ทัตชญา ศุภธัญสถิต, ปุณยวีร์ จึงเจริญ, พวง แก้วประเสริฐ และ ตฤณ เรืองกิจรัตนกุล ซึ่งภาพยนตร์เรื่องนี้นับเป็นงานกำกับภาพยนตร์เรื่องแรกของ เอส คมกฤษ ในรอบ 17 ปีนับตั้งแต่เรื่องสายลับจับบ้านเล็ก เมื่อปี พ.ศ. 2550

ความสำเร็จของรายได้ภาพยนตร์ทำให้เกิด ภาพยนตร์ภาคต่อ อนงค์ 2 (My Boo 2) มีกำหนดฉาย 30 ตุลาคม 2025

 เรื่องย่อ 
เรื่องราวของ โจ (สุทธิรักษ์ ทรัพย์วิจิตร) หนุ่มนักแคสเกมที่บังเอิญได้รับบ้านโบราณหลังหนึ่งเป็นมรดก ทำให้เขาได้เจอกับวิญญาณของผีสาวเจ้าของบ้านนามว่า อนงค์ (เมลดา สุศรี) รวมถึงผีคนสนิทอย่าง ทองก้อน (เฉลิมพล ทิฆัมพรธีรวงศ์) และ ทองหยิบ (ทัตชญา ศุภธัญสถิต) ทำให้ทั้ง 2 ฝ่ายตัดสินใจเปิดบ้านหลังนี้เป็นบ้านผีสิง

 นักแสดง 
 นักแสดงหลัก 
 เมลดา สุศรี รับบทเป็น อนงค์ โยธาณรงค์
 สุทธิรักษ์ ทรัพย์วิจิตร รับบทเป็น วิศรุต เตชะมหาไพศาลกิจ (โจ)
 ธามไท แพลงศิลป์ รับบทเป็น ก้อง
 เฉลิมพล ทิฆัมพรธีรวงศ์ รับบทเป็น ทองก้อน
 ทัตชญา ศุภธัญสถิต รับบทเป็น ทองหยิบ
 ปุณยวีร์ จึงเจริญ รับบทเป็น โซดา
 พวง แก้วประเสริฐ รับบทเป็น ลุงป้อม
 ตฤณ เรืองกิจรัตนกุล รับบทเป็น เฮีย (ถ่ายทำก่อนเสียชีวิต)

 นักแสดงรับเชิญ 
 กัญญาวีร์ สองเมือง รับบทเป็น มิว
 ธงชัย ทองกันทม รับบทเป็น เอเซีย
 4EVE
 อาทิตยา ตรีบุดารักษ์
 โจริญ คัมภีรพันธุ์
 เบญญาภา อุ่นจิตร
 แฮนน่า โรสเซ็นบรูม
 ณัฐธยาน์ บุตรธุระ
 ทิพานัน นิลสยาม
 กรณิศ เล้าสุบินประเสริฐ
 ซันนี่ สุวรรณเมธานนท์
 นิติ ชัยชิตาทร 
 ภัทรศยา เครือสุวรรณศิริ
 จารุภัส ปัทมะศิริ รับบทเป็น มุกดารัศมี เตชะมหาไพศาลกิจ (แม่ของโจ) 
 รัชพล ภู่ทอง
 เท่าฟ้า มณีประสพโชค รับบทเป็น เฟิร์ส

 งานสร้าง 
ได้มีการจัดงานกาลาพรีเมียร์เปิดตัวภาพยนตร์เรื่อง อนงค์ เมื่อวันที่ 29 เมษายน พ.ศ. 2567 ที่พารากอนซีนีเพล็กซ์ สยามพารากอน และได้เข้าฉายอย่างเป็นทางการวันแรกเมื่อวันที่ 1 พฤษภาคม พ.ศ. 2567
# เจียวเจ้
เจียวเจ้ (เสียชีวิต ค.ศ. 18 พฤษภาคม ค.ศ. 249) มีชื่อในภาษาจีนกลางว่า เจี่ยง จี้  ชื่อรอง จื่อทง  เป็นขุนนางและขุนพลของรัฐวุยก๊กในยุคสามก๊กของจีน เจียวเจ้เกิดในช่วงปลายยุคราชวงศ์ฮั่นตะวันออก เริ่มรับราชการเป็นเจ้าหน้าที่ระดับล่างในมณฑลยังจิ๋วที่เป็นบ้านเกิด ก่อนจะมาเป็นผู้ใต้บังคับบัญชาของโจโฉขุนศึกผู้ควบคุมราชสำนักในช่วงปลายราชวงศ์ฮั่นตะวันออก หลังสิ้นสุดยุคราชวงศ์ฮั่นตะวันออก เจียวเจ้รับราชการในรัฐวุยก๊กตลอดรัชสมัยของจักรพรรดิ 3 พระองค์แรกคือโจผี, โจยอย และโจฮอง และดำรงตำแหน่งจำนวนมากในกองทัพก่อนจะได้ขึ้นเป็นเสนาบดีกลาโหมซึ่งเป็นหนึ่งในตำแหน่งสูงที่สุดในราชสำนัก ในช่วงเวลาที่เจียวเจ้รับราชการในวุยก๊กมีชื่อเสียงว่าเป็นขุนนางผู้ถวายคำแนะนำแก่จักรพรรดิอย่างตรงไปตรงมาในหลายประเด็น ทั้งการรวมศูนย์อำนาจ การระงับโครงการก่อสร้างที่สิ้นเปลืองแรงงาน และการใช้อำนาจในทางที่ผิดของข้าราชการ ในเดือนกุมภาพันธ์ ค.ศ. 249 เจียวเจ้เข้าร่วมกับผู้สำเร็จราชการแทนพระองค์สุมาอี้ในการก่อรัฐประหารโค่นอำนาจของโจซองที่เป็นผู้สำเร็จราชการร่วม แต่เจียวเจ้ก็เสียชีวิตด้วยอาการป่วยในอีกไม่กี่เดือนต่อมา
# เหมืองถ่านหินลีเวเซน
เหมืองถ่านหินลีเวเซน  เป็นเหมืองใต้ดินที่ใหญ่ที่สุดแห่งหนึ่งของประเทศโรมาเนีย ตั้งอยู่ในเปโตรชาน หนึ่งในเมืองหลักของหุบเขาจิว เทศมณฑลฮูเนดออารา ภายใต้การบริหารชองบริษัทถ่านหินหนักแห่งชาติซึ่งตั้งขึ้นในปี 1998
# อายัมเจอมานี
อายัมเจอมานี  เป็นสายพันธุ์ไก่หายากจากประเทศอินโดนีเซีย ไก่พันธุ์นี้มียีนเด่นยีนหนึ่งที่ทำให้เกิดภาวะสร้างสีมากเกิน (หรือ ฟิโบรเมลาโนสิส; fibromelanosis) ทำให้ไก่แทบทั้งตัวเป็นสีดำ ตั้งแต่ขน จะงอยปาก ไปจนถึงอวัยวะภายใน ไก่เจอมานีเป็นที่นิยมมากสำหรับการชนไก่ในบาหลีเนื่องมาจากปริมาณกล้ามเนื้อน่องที่มีมากกว่าไก่พันธุ์อื่นทำให้ไก่พันธุ์นี้มีความไวกว่า

ชื่อของไก่พันธุ์นี้มาจากภาษาอินโดนีเซีย  แปลว่า "ไก่" และ  ซึ่งมีที่มาจากภาษาสันสกฤต แปลว่า "ดำปลอด" หรือ "ดำถึงกระดูก"

ไก่พันธุ์นี้เป็นสายพันธุ์อินโดนีเซียโดยบริสุทธิ์ และมีที่มาจากเกาะชวา เข้าใจว่ามีการผสมพันธุ์ไก่สายพันธุ์นี้มาตั้งแต่ศตวรรษที่ 12 เพื่อนำมาใช้ในทางไสยศาสตร์ รวมถึงมีการบรรยายถึงไก่ดำเหล่านี้โดยเจ้าอาณานิคมชาวดัตช์

ราคาจำหน่ายของไก่อยู่ที่ขั้นต่ำ 45 ดอลลาร์สหรัฐ และสามารถพุ่งสูงถึง 500 สำหรับไก่โตเต็มวัย และอาจสูงได้ถีง 2,500 ในบางตัวที่พิเศษ มาตรฐานขั้นสุดยอดของไก่พันธุ์นี้คือมีจะงอยปาก ลิ้น หงอน และเหนียงที่เป็นสีดำ ส่วนเนื้อและอวัยวะภายในอาจมีสีดำถึงเทา ในขณะที่กระดูกนั้นไม่ได้มีสีดำตามที่มักเป็นที่เข้าใจกัน ภาวะสีดำนี้เกิดจากการแสดงออกทางพันธุกรรมที่เรียกว่าภาวะฟิโบรเมลาโนสิส ภาวะเดียวกันนี้ยังสามารถพบได้ในไก่สายพันธุ์อื่นที่มีสีดำหรือน้ำเงิน เช่น พันธุ์ซิลกี
# เชร็ค (แฟรนไชส์)
เชร็ค  เป็นสื่อแฟรนไชส์อเมริกันสร้างโดย ดรีมเวิกส์แอนิเมชัน ดัดแปลงบางส่วนจากหนังสือภาพ เชร็ค! โดย วิลเลียม สตีก เมื่อ ค.ศ. 1990 แฟรนไชส์เน้นไปที่ตัวละคร เชร็ค โอเกอร์อารมณ์ร้ายแต่มีจิตใจดีที่ยอมรับภารกิจช่วยเหลือเจ้าหญิงอย่างไม่เต็มใจ ส่งผลให้เขาได้พบกับเพื่อนฝูงและการผจญภัยอีกมากมายในโลกเทพนิยาย แฟรนไชส์ประกอบด้วยภาพยนตร์แอนิเมชันสี่เรื่องได้แก่ เชร็ค (2001), เชร็ค 2 (2004), เชร็ค 3 และ เชร็ค สุขสันต์ นิรันดร (2010) ภาพยนตร์สั้นสี่มิติ เชร็ค 4-D ซึ่งแต่เดิมเป็นเครื่องเล่นในสวนสนุกเมื่อ ค.ศ. 2003 รายการโทรทัศน์พิเศษสองรายการ ได้แก่ สุขสันต์วันเชร็คมาส (2007) สำหรับเทศกาลคริสต์มาส และ สแคร์ดเชร็คเลส (2010) สำหรับเทศกาลฮาโลวีน ภาพยนตร์ชุดแยกเน้นไปที่ตัวละคร พุซ อิน บู๊ทส์ ประกอบด้วย พุซ อิน บู๊ทส์ (2011) และ พุซ อิน บู๊ทส์ 2 (2022) นอกจากนี้ยังมีการดัดแปลงเป็นละครเวทีมิวสิคัล แสดงที่ละครบรอดเวย์ ตั้งแต่ ค.ศ. 2008–2010

เดอะนิวยอร์กไทมส์ อธิบายเมื่อเดือนพฤษภาคม ค.ศ. 2010 ว่าตัวละครหลักในเชร็ค "ตระหนักรู้ได้อย่างยอดเยี่ยม" และกล่าวว่า "เกือบหนึ่งทศวรรษหลังจากภาพยนตร์ เชร็ค ภาคแรก พวกเขายังคงเป็นการผสมผสานระหว่างภาพ, บุคลิกภาพและเสียงที่มีความสำคัญและน่าดึงดูด เช่นเดียวกับตัวละครอื่น ๆ ในประวัติศาสตร์ของแอนิเมชัน" ภาพยนตร์ชุดประสบความสำเร็จในบ็อกซ์ออฟฟิศ โดยเป็นภาพยนตร์ชุดที่ทำเงินสูงสุดอันดับที่ 18 และภาพยนตร์แอนิเมชันชุดที่ทำเงินสูงสุดอันดับที่ 2

ภาพยนตร์
 ภาพยนตร์ วันฉายในสหรัฐ กำกับโดย เขียนบทภาพยนตร์โดย เนื้อเรื่องโดย อำนวยการสร้างโดย ภาพยนตร์ชุดหลัก เชร็ค แอนดรูว์ อดัมสันและวิกกี เจนสัน เท็ด เอลเลียต, เทอร์รี รอสซิโอ, โจ สติลแมนและโรเจอร์ เอส. เอช. ชูลมาน แอรอน วอร์เนอร์, จอห์น เอช. วิลเลียมส์และเจฟฟรีย์ แคตเซนเบิร์ก เชร็ค 2 แอนดรูว์ อดัมสัน, เคลลี แอสบิวรีและคอนราด เวอร์นอน แอนดรูว์ อดัมสัน, โจ สติลแมน, เจ. เดวิด สเต็มและเดวิด เอ็น. ไวส์ แอนดรูว์ อดัมสัน แอรอน วอร์เนอร์, เดวิด ลิปแมนและจอห์น เอช. วิลเลียมส์ เชร็ค 3 คริส มิลเลอร์ผู้กำกับร่วม:รามัน ฮุย เจฟฟรีย์ ไพรซ์, ปีเตอร์ เอส. ซีแมน, คริส มิลเลอร์และแอรอน วอร์เนอร์ แอรอน วอร์เนอร์ เชร็ค สุขสันต์ นิรันดร ไมค์ มิตเชลล์ จอช เคลาส์เนอร์และดาร์เรน เลมเก จีนา เชย์และเทเรซา เฉิง เชร็ค 5 วอลต์ ดอร์นผู้กำกับร่วม:แบรด เอเบิลสัน ไมเคิล แมกคัลเลอร์ส  จีนา เชย์และคริส เมเลแดนดรี ภาพยนตร์ชุดแยก พุซ อิน บู๊ทส์ คริส มิลเลอร์ ทอม วีลเลอร์ ไบรอัน ลินช์, วิลล์ เดวีส์และทอม วีลเลอร์ โจ เอ็ม. อากีลาร์และลาติฟา อูอาอู พุซ อิน บู๊ทส์ 2  โจเอล ครอว์ฟอร์ดผู้กำกับร่วม:จานูเอล พี. เมอร์คาโด พอล ฟิชเชอร์และทอมมี สเวิร์ดโลว์ ทอมมี สเวิร์ดโลว์และทอม วีลเลอร์ มาร์ก สวิฟท์
# กีฬาว่ายน้ำมาราธอนในกีฬาทางน้ำชิงแชมป์โลก 2023 – 10 กิโลเมตร บุคคลชาย
การแข่งขันกีฬาว่ายน้ำมาราธอน 10 กิโลเมตร บุคคลชาย ในกีฬาทางน้ำชิงแชมป์โลก 2023 จัดขึ้นเมื่อวันที่ 16 กรกฎาคม พ.ศ. 2566

 ผลการแข่งขัน 
การแข่งขันจัดขึ้นเวลา 08:00 น.

 อันดับ  นักว่ายน้ำ  สัญชาติ  เวลา  ฟลอเรียน เวลบร็อค   1:50:40.3  คริสตอฟ ราซอฟสกี้   1:50:59.0  โอลิเวอร์ คลีเมต   1:51:00.8 4 โดเมนิโก อะเซเรนซา   1:51:16.7 5 เกรกอริโอ พัลตรินิเอรี   1:51:40.7 6 อาธานาซิออส ไคนิกาคิส   1:51:42.1 7 นิโคลัส สโลแมน   1:51:42.2 8 มาแทน โรดิติ   1:51:43.8 9 โลแกน ฟอนเทน   1:52:41.7 10 เฮคเตอร์ พาร์โด   1:53:04.2 11 เปาโล สเตรห์ลเก้   1:53:04.4 12 ซาช่า เวลลี่   1:53:14.7 13 มาร์ติน สตราก้า   1:53:16.2 14 เดวิด ฟารินันโก   1:53:17.1 15 เอสเตบัน เอนเดอริกา   1:53:18.7 16 เดวิด เบเลเฮม   1:53:30.9 17 แจน เฮอร์ค็อก   1:54:02.2 18 โลแกน แวนฮุยส์   1:54:03.1 19 กีเลม ปูจอล   1:54:03.1 20 ติอาโก กัมโปส   1:54:05.5 21 ฟรังโก แคสซินี   1:54:07.4 22 ไคกิ ฟุรุฮาตะ   1:54:07.7 23 ดิโอโก คาร์โดโซ   1:54:08.7 24 ฮัวกิน โมเรโน   1:54:09.7 25 แอสเทรีออส ดัลโดเกียนนิส   1:54:10.3 26 คริสเตียน ชไรเบอร์   1:54:11.5 27 ดิโอโก้ วิลลารินโญ่   1:54:12.2 28 ไทชิน มินาไมด์   1:54:12.6 29 แดเนียล เดลกาดิลโล   1:54:12.7 30 เบรนแนน กราฟลีย์   1:54:13.0 31 เอริค เฮดลิน   1:54:25.4 32 เอริค บราวน์   1:55:31.2 33 อเล็กซานเดอร์ ฟินโก   1:55:32.5 34 เบลีย์ อาร์มสตรอง   1:55:32.8 35 โยนาทัน อาดุต   1:57:05.2 36 โจอี้ เทปเปอร์   1:57:23.9 37 ออนเดรจ แซค   1:57:36.7 38 โช เฉิง-ชิ   1:59:19.7 39 พัก แจ-ฮุน   2:00:09.5 40 จอห์นดรี เซโกเวีย   2:00:20.5 41 ลัน เทียนเฉิน   2:00:37.5 42 ธีโอ ดรูแอนน์   2:00:46.8 43 คอนเนอร์ บั๊ก   2:01:34.7 44 เอเดรียน ยวานากา   2:02:36.0 45 เลฟ เชเรปานอฟ   2:03:08.4 46 จาง จื่อหยาง   2:03:46.2 47 อนุรัก ซิงห์   2:03:52.5 48 วิลเลียม ยาน ทอร์ลีย์   2:04:20.4 49 โทมาช เพเซียร์   2:04:22.2 50 เจสัน โรฮาส   2:04:33.1 51 อาฟลาห์ ฟัดลัน ปราวิรา   2:04:41.7 52 โจชัว แอชลีย์   2:04:53.6 53 ธนกฤต กิตติยา   2:05:07.4 54 คีธ ซิน   2:05:36.1 55 ริตชี โอ   2:05:36.3 56 ดานิล แอนดรอสซอฟ   2:05:36.4 57 ดิเอโก เวรา   2:05:47.8 58 คริสเตียน บาโย   2:06:01.9 59 ซอง จุน-โฮ   2:06:23.8 60 จามาร์ บรูโน   2:10:19.8 61 ดาเมียน ปาเยต์   2:11:03.3 62 แม็กซิมิเลียโน่ ปาค็อต   2:11:12.6 63 ซานติอาโก เรเยส   2:12:45.3 64 นิกิต้า คอร์นิลอฟ   2:16:01.9 65 เฟอร์นันโด ปอนเซ   2:18:54.5 เดวิด คัลเดรอน  คมจันทร์ วิชาชัย  อาร์ตีออม ลูกาเซวิต  ฆวน โมราเลส